
CONVENIO DE COLABORACIÓN ENTRE O CONCELLO DE PONTEAREAS E A ASOCIACIÓN AVELAÍÑA SOBRE O PROXECTO DE POSTA EN MARCHA DE ATENCIÓN ÁS PERSOAS CON ENFERMIDADES DE SAÚDE MENTAL

Na Casa Consistorial do Concello de Ponteareas, a 10 de decembro  de 2025


REUNIDOS/AS

Dunha parte, a Alcaldesa Dª. MARÍA NAVA CASTRO DOMÍNGUEZ do
CONCELLO DE PONTEAREAS.

Doutra parte, Dª. MARÍA NEVES PIÑEIRO GAVIÑO, con DNI número 36077850G, como representante legal da entidade ASOCIACIÓN AVELAÍÑA  DE AXUDA ÁS PERSOAS CON PROBLEMAS  DE SAÚDE MENTAL  en  adiante  “ASOCIACIÓN  AVELAÍÑA  ”,  con  NIF  número  G36298867


INTERVEÑEN

MARÍA NAVA CASTRO DOMÍNGUEZ na súa condición de Alcaldesa do CONCELLO DE PONTEAREAS. Asistida da Secretaria,  Lara Fernández Vila.

MARÍA NEVES PIÑEIRO GAVIÑO, actuando en representación da ASOCIACIÓN AVELAÍÑA, segundo así resulta dos seus estatutos, asegurando o comparecente que tales facultades non lle foron revogadas.

Ámbalas dúas partes recoñécense reciprocamente a lexitimación e a capacidade  legal  necesaria  para  o  outorgamento  e  formalización  do presente contrato e, como antecedentes e motivación deste acordo de vontades,  EXPOÑEN:

ANTECEDENTES

PRIMEIRO. Que a lexislación vixente sobre convenios reguladores de programas e a Constitución Española recoñecen a igualdade de todos os españois no exercicio dos seus dereitos. A garantía é asumida por todas as Administracións Públicas a través de políticas de protección social.

SEGUNDO. Que as asociacións desempeñan un papel fundamental nos diversos ámbitos da actividade social, contribuíndo a un exercicio activo da cidadanía, representando os intereses dos cidadáns ante a Administración e desenvolvendo unha función esencial e imprescindible nas políticas de desenvolvemento, medio ambiente, promoción dos dereitos humanos, xuventude, saúde pública, cultura, ocio e outras de análoga natureza.

TERCEIRO. Que ASOCIACIÓN AVELAÍÑA é unha asociación sen ánimo de lucro que ten como obxecto principal prestar atención social específica ás familias e persoas que padecen enfermidades de saúde mental.

CUARTO. Que de acordo cos seus estatutos, os fins básicos de ASOCIACIÓN AVELAÍÑA son, entre outros, a promoción de actuacións e programas destinados a mellorar a situación das familias e a atención ás persoas enfermas, defender os seus dereitos, reclamar das autoridades e organismos públicos a creación dunha infraestrutura de apoio e de centros específicos, desenvolver actividades e programas de difusión e sensibilización social.

QUINTO.	Que,	dentro	deses	programas,	conta	cun	“SERVIZO DE INFORMACIÓN E ASESORAMENTO EN SAÚDE MENTAL PARA PREVIR A EXCLUSIÓN SOCIAL”, que consiste nun conxunto de actuacións dirixidas a dar resposta ás demandas da poboación en relación á Saúde Mental, mellorando así a súa calidade de vida.

O obxectivo deste servizo é informar sobre os diferentes recursos e/ou procedementos vinculados á Saúde Mental, e asesorar ou poñer en contacto co persoal idóneo que poida atender a cada problemática particular, co obxectivo final de favorecer a integración social das persoas afectadas. As actividades que se desenvolven son as seguintes:

· Recepción de demandas e recollida de información.
· Información e asesoramento en función da demanda.
· Coordinación con outros recursos.
· Derivación a outros recursos/servizos propios da asociación ou alleos.

O Servizo contempla dúas citas coas persoas usuarias:
· Información: recepción da demanda e información sobre a mesma en relación ao ámbito da saúde mental.
· Asesoramento:	busca	de	alternativas	segundo	a	necesidade	e derivación a outros recursos, de ser preciso.

Obxectivos:

· Dar resposta á necesidade de información e asesoramento en saúde mental no Concello de Ponteareas.
· Satisfacer a necesidade dun recurso especializado de proximidade no Concello de Ponteareas.

· Actuar en coordinación co Concello de Ponteareas e calquera outro servizo comunitario que se precise.

	Persoas beneficiarias directas: Calquera persoa con necesidades de información en saúde mental, podendo ser persoas con problemas de saúde mental, familiares, persoas coidadoras e profesionais do ámbito sanitario, social e educativo do Concello de Ponteareas.

	Persoas beneficiarias indirectas: Os diversos axentes sociais e comunitarios da contorna municipal como os servizos sociais, centros educativos, centro de saúde, policía local, responsables políticos, veciños e veciñas entre outros, así coma os familiares e o entorno directo das persoas afectadas .

	SEXTO. Que o CONCELLO DE PONTEAREAS é coñecedor da existencia dun colectivo de persoas no Concello que teñen a necesidade de acudir a este tipo de recursos para mellorar a súa calidade de vida; recursos que constitúen un complemento dos servizos sociais dos que dispón o propio CONCELLO DE PONTEAREAS.

	SÉTIMO. Que a prestación de servizos sociais polo CONCELLO DE PONTEAREAS ampárase no artigo 25 da Lei 7/1985, do 2 de abril, Reguladora das Bases do Réxime Local; na disposición adicional 4ª da Lei 5/2014, de 27 de maio, de medidas urxentes derivadas da entrada en vigor da Lei 27/2013, de 27 de decembro, de racionalización e sostibilidade da administración local; e no artigo 60 da Lei 13/2008, de 3 de decembro, de servizos sociais de Galicia.

	En virtude de canto antecede formalizarase o presente convenio conforme ás seguintes CLÁUSULAS:

PRIMEIRA. É obxecto do presente convenio, establecer un acordo de colaboración  entre  o  CONCELLO  DE  PONTEAREAS  e  ASOCIACIÓN AVELAÍÑA para o desenvolvemento do programa de información e asesoramento en saúde mental.

SEGUNDA. Que a entidade ASOCIACIÓN AVELAÍÑA dispón do persoal necesario para a posta en marcha do convenio. Todo o persoal ligado á ASOCIACIÓN AVELAÍÑA por medio dunha relación contractual ou de calquera outra índole, xa colabore directa ou indirectamente na execución do Servizo do Convenio, dependerá exclusivamente de ASOCIACIÓN AVELAÍÑA, e en ningún caso existirá vínculo de dependencia de ningún tipo entre dito persoal e o CONCELLO DE PONTEAREAS.

TERCEIRA. Son obrigas de ASOCIACIÓN AVELAÍÑA no presente convenio:

· Aceptar ás persoas beneficiarias para o programa a desenvolver (cláusula primeira) que sexan derivadas ou confirmadas pola Concellería de Benestar Social e Igualdade do Concello de Ponteareas.
· Que as actividades sexan impartidas no propio Concello de Ponteareas por técnicos/as especialistas na materia.


CUARTA. O prazo de execución do presente convenio prolongarase ata o 30 de decembro de 2025.

QUINTA. Que o CONCELLO DE PONTEAREAS comprométense a financiar o desenvolvemento deste programa cunha achega de 10.000 €, con carácter postpagable.

SEXTA. ASOCIACIÓN AVELAÍÑA fará referencia expresa á colaboración do CONCELLO DE PONTEAREAS nas comunicacións e publicacións que se realicen con motivo deste Convenio.

SÉTIMA. Este convenio ten natureza administrativa e rexerase polo disposto nas súas cláusulas e, no seu defecto, pola Lei 9/2007, do 13 de xuño, subvencións de Galicia e polo Decreto 11/2009, do 8 de xaneiro, polo que se aproba o seu Regulamento, en todo o que non se opoña á lei.

OITAVA. Serán causas de resolución deste convenio: 
a.- O incumprimento total ou parcial das súas cláusulas.
b.- O mutuo acordo entre as partes asinantes do mesmo.

E para que así conste, como proba de conformidade, ámbalas partes firman o presente documento por exemplar duplicado e a un só efecto, no lugar e data sinalados no encabezamento.




Nava Castro Domínguez	Mª Nieves Piñeiro Gaviño Alcaldesa Concello de Ponteareas	Presidenta Asociación Avelaíña




A secretaria municipal 
Lara Fernández Vila




(DOCUMENTO ASINADO DIXITALMENTE)




Concello de Ponteareas
Xardíns da Xiralda s/n, Ponteareas. 36860 (Pontevedra). Tfno. 986640000. Fax: 986660647

image1.jpeg
PONTEAREAS
CONCELLO




